3 નવેમ્બર, 2010ના રોજ સમગ્ર તેહલાની પરિવાર ધનતેરસની તૈયારીઓમાં વ્યસ્ત હતો. એ જ સમયે આ પરિવારના જાણીતા અજીતસિંહ રેહવાત નામના રિક્ષા ચાલકે બેલ વગાડી પાણી માંગ્યું. કવિતા તેહલાનીએ જેવો દરવાજો ખોલ્યો કે તરત અજીતસિંહ અને તેની સાથે આવેલ 2 ચોરોએ એમની પર હુમલો કર્યો. બે લોકોએ મળી કવિતા તેહલાનીને પકડી રાખ્યા અને ત્રીજો ચોર મિત્તલ તરફ આગળ વધ્યો. કવિતાને શાંત પાડવા એ ચોરે મિત્તલને પકડી અને ત્યાર બાદ કિંમતી વસ્તુઓની માંગણી કરી. પોતાની માનેલી માતાને આ રીતે મુસીબતમાં જોઇ મિત્તલે મદદ માટે બૂમ પાડી અને સાથે જ તેણે ચોરના વાળ ખેંચી તેને જમીન પર પાડવાનો પ્રયત્ન કર્યો.